Diari Oficial de la Generalitat Valenciana


Sumari del DOGV 6658, del 24-11-2011 (2011/11935)

Notificació de la sentència dictada en el judici ordinari número 17/2009.
-------------------------------------------------------------------------

### Dades del document

Número de DOGV
:   6658

Data del DOGV
:   24-11-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/11566


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el judici ordinari número 17/2009. [2011/11750]  
Procediment ordinari 000017/2009  
Part demandant: Edifici Contesa.  
Part demandada: Enrique Curtich Oerez Villamil i Internet Datos, SL.  
Sobre: altres contenciosos.  
En el judici a què es fa referència s'ha dictat la resolució que té l'encapçalament i la part dispositiva que són com segueix:  
«Sentència número 248/2010  
Benidorm, 17 de juny de 2010  
José Antonio Pérez Nevot, magistrat titular del Jutjat de Primera Instància número 2 d'aquesta ciutat i partit judicial, he vist les actuacions de judici ordinari sobre reclamació d'una quantitat que, amb el número 17 de 2009, s'han seguit davant d'aquest Jutjat a instàncies de la Comunitat de Propietaris de l'Edifici Contesa de Benidorm, representada pel procurador Vicente Bardisa Juan i assistida pel lletrat Raúl F. Hortelano Carrillo, contra Internet Datos, SL, en situació processal de rebel·lia; i atesos els següents:  
Dispositiva  
Estime de forma íntegra la demanda interposada per la Comunitat de Propietaris de l'Edifici Contesa de Benidorm i condemne Internet Datos, SL, en situació processal de rebel·lia, a pagar a la primera la suma de set mil set-cents setanta-cinc euros i huitanta cèntims (7.775,80 €), més l'interés legal dels diners des del dia 7 de gener de 2009 fins al dia 9 de juny de 2010, en què s'incrementarà en 2 punts fins a fer-ne el pagament complet, i amb la imposició de les costes d'aquesta instància a la part demandada.  
Notifiqueu-ho de forma legal a les parts i feu-los saber que aquesta sentència no és ferma i que s'hi pot interposar un recurs d'apel·lació en un termini de cinc dies des de la notificació, el qual, si pertoca, s'haurà de preparar davant d'aquest Jutjat perquè el resolga, amb la prèvia interposició i tramitació, l'Audiència Provincial d'Alacant. L'escrit de preparació del recurs haurà de reunir els requisits següents, sense els quals no s'admet a tràmit el recurs:  
1. S'hi ha d'indicar la resolució objecte d'apel·lació, manifestar la voluntat de recórrer-hi i expressar els pronunciaments que s'impugnen (article 457.2 LEC)  
2. S'hi ha d'adjuntar un justificant d'haver satisfet o consignat la quantitat a què es refereix la dispositiva d'aquesta sentència (art. 449.4 LEC).  
3. S'haurà d'acreditar que s'ha constituït un dipòsit per import de cinquanta euros (50 €) en el compte d'aquest Jutjat (DA 15a LOPJ, en la redacció que en fa la LO 1/2009, de 3 de novembre).  
Aquesta és la meua sentència, de la qual cal expedir un certificat per a incorporar-lo a les actuacions i de què cal portar l'original al llibre de sentències, que jutjant definitivament en primera instància pronuncie, mane i firme».  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha disposat la publicació d'aquest edicte, per a portar a efecte la diligència de notificació de sentència.  
  
Benidorm, 3 de maig de 2011.- La secretària judicial: M.ª Engracia Román Ivorra.